ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՅԻՍԻ 9-Ի՝ ՀԱՂԹԱՆԱԿԻ ՈՒ ԽԱՂԱՂՈՒԹՅԱՆ ՕՐՎԱ ԱՌԹԻՎ

Հարգելի՛ վետերաններ, Արցախյան հերոսամարտի մասնակիցներ և հերոսաբար զոհվածների հարազատներ,  
Սիրելի՛ հայրենակիցներ, բոլոր ժամանակների մեր հերոսներ,  
Շնորհավորում եմ մայիսի 9-ի՝ Հաղթանակի և խաղաղության օրվա առթիվ:  
Նվիրական այս տոնն իր մեջ ամփոփում է հայ ժողովրդի կամքի, վճռականության, հարատևության խորհուրդը:  
Մայիսի 9-ը հայ ժողովրդի կյանքում նշանավորվել է հաղթանակներով: Հայրենական մեծ պատերազմում բազմաթիվ հայորդիներ ցուցադրեցին մեր ժողովրդի անկոտրում ոգին, հանուն հայրենիքի պայքարելու ու զոհվելու պատրաստակամությունը, հաղթանակի հասնելու հաստատակամությունը:  
Մայիսի 9-ը մեզ համար վերաիմաստավորվեց և վերարժևորվեց 1992 թվականին Շուշիի ազատագրմամբ: Մեր նորօրյա հերոսների շնորհիվ ևս մեկ հաղթական էջ ավելացավ հայ ժողովրդի պատմության մեջ: Հաղթանակ, որ ձեռք բերվեց նաև ազատագրական պայքարի հիմնական ծանրությունն իրենց ուսերին վերցրած կամավորների, երկրապահների շնորհիվ:  
Փառք ու պատիվ ձեզ, երկրապահներ:  
Խոնարհվում եմ այս հաղթանակները կերտած հերոսների, հանուն հաղթանակի զոհվածների հիշատակի առջև:  
Մայիսյան եռատոնի առթիվ շնորհավորում եմ աշխարհի տարբեր հատվածներում բնակվող մեր հայրենակիցներին, մաղթում եմ հարատև խաղաղություն ու բարօրություն: